Source: https://www.mpsvr.sk/sk/praca-zamestnanost/bezpecnost-ochrana-zdravia-pri-praci/opravnenia-osvedcenia-preukazy/
Timestamp: 2020-02-27 17:45:06+00:00
Document Index: 1394454

Matched Legal Cases: ['§ 21', '§ 31', '§ 27', '§ 23', '§ 23', '§ 24', '§ 27']

Oprávnenia, osvedčenia a preukazy - MPSVR SR
Úvod > Práca a zamestnanosť > Bezpečnosť a ochrana zdravia pri práci > Oprávnenia, osvedčenia a preukazy
Vydané oprávnenia, osvedčenia a preukazy možno odobrať v súlade s podmienkami ustanovenými v zákone č. 124/2006 Z. z.o bezpečnosti a ochrane zdravia pri práci.
Oprávnenie na overovanie plnenia požiadaviek bezpečnosti technických zariadení
Preukaz, osvedčenie a doklad na obsluhu určených pracovných prostriedkov a vykonávanie určených činnosti
Určené pracovné prostriedky a činnosti upravuje príloha č. 1a k zákonu č. 124/2006 Z. z..
Odborné vzdelávanie pred vydaním osvedčenia alebo preukazu upravuje vyhláška MPSVR SR č. 356/2007 Z. z..
Oprávnenie na výkon bezpečnostnotechnickej služby
Bezpečnostnotechnická služba poskytuje zamestnávateľovi poradenstvo v oblasti zaisťovania bezpečnosti a ochrany zdravia pri práci. Úlohy bezpečnostnotechnickej služby vykonáva bezpečnostný technik a autorizovaný bezpečnostný technik a podľa potreby aj iný odborník na prevenciu a ochranu v špecifickej oblasti bezpečnosti a ochrany zdravia pri práci. Bezpečnostnotechnickú službu je povinný zabezpečovať každý zamestnávateľ. (§ 21 a 22 zákona č. 124/2006 Z. z.)
Národný inšpektorát práce zverejňuje zoznam fyzických osôb, ktoré sú podnikateľmi, a právnických osôb, ktorým bolo vydané oprávnenie na výkon bezpečnostnotechnickej služby.
Pracovnú zdravotnú službu je povinný zabezpečovať zamestnávateľ pre zamestnancov, ktorí vykonávajú práce zaradené do tretej alebo štvrtej kategórie podľa § 31 zákona č. 355/2007 Z. z..
Pracovnú zdravotnú službu dodávateľským spôsobom možno vykonávať len na základe oprávnenia, ktoré vydáva Úradu verejného zdravotníctva SR na základe žiadosti a po splnení všetkých podmienok.
Bezpečnostný technik s osvedčením vykonáva úlohy bezpečnostnotechnickej služby u zamestnávateľa, ktorého kód štatistickej klasifikácie ekonomických činností nie je uvedený v prílohe č. 1 k zákonu č. 124/2006 Z. z.
Osvedčenie bezpečnostného technika vydáva fyzická osoba alebo právnická osoba, ktorá má oprávnenie na výchovu a vzdelávanie v oblasti ochrany práce podľa § 27 ods. 3 zákona č. 124/2006 Z. z. Podmienky na vydanie osvedčenia a jeho platnosť upravuje § 23 zákona č. 124/2006 Z. z.
Odborné vzdelávanie pred vydaním osvedčenia upravuje vyhláška MPSVR SR č. 356/2007 Z. z..
Vlastník osvedčenia je povinný každých 5 rokov absolvovať aktualizačnú odbornú prípravu. (§ 23 ods. 6 zákona č. 124/2006 Z. z.)
Autorizovaný bezpečnostný technik s osvedčením vykonáva úlohy bezpečnostnotechnickej služby u zamestnávateľa, ktorého kód štatistickej klasifikácie ekonomických činností je uvedený v prílohe č. 1 k zákonu č. 124/2006 Z. z.
Osvedčenie vydáva fyzickej osobe Národný inšpektorát práce na základe žiadosti a po splnení všetkých podmienok a vykonaní skúšky. Podmienky na vydanie osvedčenia a pre jeho platnosť upravuje § 24 zákona č. 124/2006 Z. z.
Okruh požiadaviek na vykonanie odbornej skúšky a zoznam vydaných osvedčení zverejňuje Národný inšpektorát práce.
Výchovu a vzdelávanie v oblasti ochrany práce môže vykonávať fyzická osoba a právnická osoba na základe oprávnenia. (§ 27 ods. 3 zákona č. 124/2006 Z. z.)
Oprávnenie, na základe žiadosti a po splnení všetkých podmienok, vydáva Národný inšpektorát práce alebo Hlavný banský úrad pre výchovu a vzdelávanie v organizáciách v jeho pôsobnosti.
Zoznam oprávnení a osvedčení vydaných Národným inšpektorátom práce a odobraných orgánmi inšpekcie práce.
Okruh požiadaviek na vykonanie odbornej skúšky autorizovaného bezpečnostného technika a informácie pre žiadateľov o vydanie osvedčenia autorizovaného bezpečnostného technika.
Podmienky na vydanie oprávnení a osvedčení.